Document ID: /roh_data/filtered/fineweb-2-filterrobots_roh.jsonl.gz/61563

Il Vallesan Patrice Morisod (46) è il nov trenader da Lara Gut. Morisod ch’ha ses contract tar ils skiunzs franzos ch'è scadì primavaira, vegnia a tgirar punctualmain Lara Gut durant las preparaziuns sin la nova stagiun.
Sco quai che Morisod ha ditg al Radio Suisse Romand, veglia el dar vinavant sias experientschas. Morisod è stà anteriur trenader da Didier Cuche e Didier Defago. Cuche aveva gidà Lara Gut da midar la marca da skis da Rossignol a Head.